naduzivanie vitaminu C v tehotenstve
Je možné prosím užívať súčasne tehotenské vitamíny (120 mg vitamínu C) a zároveň od lekára predpísané železo, v ktorom je cca dalších 60mg vitamínu C? Plus je ho dosť aj v strave, tak by som poprosila o informáciu,či takého množstvo nie je už škodlivé, resp. rizikové pre vznik obličkových kameňov.
Dobrý deň,
Ďakujeme za vašu otázku. Vitamín C je nevyhnutný pre normálny vývoj placenty, prispieva k správnej syntéze kolagénu a zlepšuje vstrebávanie železa. Súčasne je dôležitý antioxidant a prispieva k normálnej funkcii imunitného systému. Posledné výskumy ukázali, že je dôležitý aj pri vývoji mozgu, konkrétne pamäťového centra. Odporúčaná denná dávka vitamínu C pre tehotné ženy je 120 mg. Aj napriek tomu, že pri súčasnom užívaní lieku a výživového doplnku bude táto dávka prekročená, nie je potrebné ich užívanie prerušiť. Riziko zvýšenej tvorby obličkových kameňov hrozí až pri dlhodobom užívaní vysokých dávok vitamínu C (2000 mg a viac).
Prajem pekný zvyšok dňa.
S pozdravom
Mgr. Tamara Jakúbeková